छत्तीसगढ़ की हाई प्रोफाइल विधानसभा सीटों में से एक मुंगेली जिले की लोरमी विधानसभा सीट (सामान्य) के लिए प्रमुख दलों समेत अन्य दलों के कुल 26 प्रत्याशियों ने नामांकन दाखिल किया है. इस सीट पर फिलहाल बीजेपी का कब्जा है और उसने एक बार फिर तोखन साहू को मैदान में उतारा है. वहीं कांग्रेस ने इस सीट से शत्रुघ्न सोनू चंद्राकर को अपना प्रत्याशी घोषित किया है. साथ ही कांग्रेस के बागी प्रत्याशी सागर सिंह और छत्तीसगढ़ जनता कांग्रेस (छजकांं) के प्रत्याशी धर्मजीत सिंह के मैदान में उतरने से ये मुकाबला चतुष्कोणीय हो गया है.
 लोरमी सामान्य सीट पर चुनावी बिसात बिछ चुकी है. सभी प्रत्याशी नामांकन दाखिल कर चुके हैं. भारी उठापटक के बाद कांग्रेस के प्रत्याशी घोषित होने के बाद शत्रुघ्न सोनू चंद्राकर ने भी नामांकन दाखिल कर अपना प्रचार-प्रसार अभियान शुरू कर दिया है. साथ ही सभी को साथ लेकर चलने और अपनी जीत का भरोसा जता रहे हैं. वहीं बीजेपी ने संसदीय सचिव रह चुके तोखन साहू को एक बार फिर मैदान में उतारा है. तोखन साहू को भरोसा है कि वो विकास कार्यों को लेकर जनता के बीच उसका आशीर्वाद मांगने जाएंगे.
 वहीं कांग्रेस के सबसे प्रबल दावेदार सागर सिंह टिकट नहीं मिलने के बाद निर्दलीय प्रत्याशी के रूप में चुनाव लड़ रहे हैं. कांग्रेस के बागी प्रत्याशी सागर सिंह को भरोसा है कि सभी कांग्रेसी और लोरमी की जनता उनका साथ देगी. जनता सागर सिंह का साथ दे या न दे, लेकिन कांग्रेस का समीकरण जरूर बिगड़ गया है. वहीं लोरमी से कांग्रेस के तीन बार विधायक रहे धर्मजीत सिंह कांग्रेस छोड़कर छजकां से चुनाव लड़ रहे हैं. तीन बार विधायक रहने के कारण उनके पास अपार जनसमर्थन भी है. धर्मजीत सिंह ने कांग्रेस-बीजेपी दोनों को आड़े हाथों लेते हुए अपनी जीत का दावा ठोंका है.
 टिकट वितरण के बाद बीजेपी भीतरघात को लेकर कुछ चिंतित हैं, लेकिन उसे ये भरोसा भी है कि सत्ता सुख पाने के लिए सभी भाजपाई एकजुट हो जाएंगे, लेकिन कांग्रेस में परिस्थिति बिलकुल विपरीत दिखाई दे रही है.
 कांग्रेस के ब्लॉक अध्यक्ष रहे सागर सिंह बागी प्रत्याशी के रूप में कांग्रेस का खुला विरोध कर निर्दलीय चुनाव लड़ने को तैयार हैं. ऐसे में लोरमी सीट पर चतुष्कोणीय मुकाबला होने के आसार हैं. साथ ही कांग्रेस से बागी सागर सिंह और कांग्रेस के बड़े नेता धर्मजीत सिंह के जोगी कांग्रेस से चुनाव लड़ने का बड़ा नुकसान कांग्रेस पार्टी को उठाना पड़ सकता है. वहीं बीजेपी खेमे में कांग्रेस के इस अंतर्कलह से खुशी भी है.
 .
 
छत्तीसगढ़ की हाई प्रोफाइल विधानसभा सीटों में से एक मुंगेली जिले की लोरमी विधानसभा सीट के लिए प्रमुख दलों समेत अन्य दलों के कुल छब्बीस प्रत्याशियों ने नामांकन दाखिल किया है. इस सीट पर फिलहाल बीजेपी का कब्जा है और उसने एक बार फिर तोखन साहू को मैदान में उतारा है. वहीं कांग्रेस ने इस सीट से शत्रुघ्न सोनू चंद्राकर को अपना प्रत्याशी घोषित किया है. साथ ही कांग्रेस के बागी प्रत्याशी सागर सिंह और छत्तीसगढ़ जनता कांग्रेस के प्रत्याशी धर्मजीत सिंह के मैदान में उतरने से ये मुकाबला चतुष्कोणीय हो गया है. लोरमी सामान्य सीट पर चुनावी बिसात बिछ चुकी है. सभी प्रत्याशी नामांकन दाखिल कर चुके हैं. भारी उठापटक के बाद कांग्रेस के प्रत्याशी घोषित होने के बाद शत्रुघ्न सोनू चंद्राकर ने भी नामांकन दाखिल कर अपना प्रचार-प्रसार अभियान शुरू कर दिया है. साथ ही सभी को साथ लेकर चलने और अपनी जीत का भरोसा जता रहे हैं. वहीं बीजेपी ने संसदीय सचिव रह चुके तोखन साहू को एक बार फिर मैदान में उतारा है. तोखन साहू को भरोसा है कि वो विकास कार्यों को लेकर जनता के बीच उसका आशीर्वाद मांगने जाएंगे. वहीं कांग्रेस के सबसे प्रबल दावेदार सागर सिंह टिकट नहीं मिलने के बाद निर्दलीय प्रत्याशी के रूप में चुनाव लड़ रहे हैं. कांग्रेस के बागी प्रत्याशी सागर सिंह को भरोसा है कि सभी कांग्रेसी और लोरमी की जनता उनका साथ देगी. जनता सागर सिंह का साथ दे या न दे, लेकिन कांग्रेस का समीकरण जरूर बिगड़ गया है. वहीं लोरमी से कांग्रेस के तीन बार विधायक रहे धर्मजीत सिंह कांग्रेस छोड़कर छजकां से चुनाव लड़ रहे हैं. तीन बार विधायक रहने के कारण उनके पास अपार जनसमर्थन भी है. धर्मजीत सिंह ने कांग्रेस-बीजेपी दोनों को आड़े हाथों लेते हुए अपनी जीत का दावा ठोंका है. टिकट वितरण के बाद बीजेपी भीतरघात को लेकर कुछ चिंतित हैं, लेकिन उसे ये भरोसा भी है कि सत्ता सुख पाने के लिए सभी भाजपाई एकजुट हो जाएंगे, लेकिन कांग्रेस में परिस्थिति बिलकुल विपरीत दिखाई दे रही है. कांग्रेस के ब्लॉक अध्यक्ष रहे सागर सिंह बागी प्रत्याशी के रूप में कांग्रेस का खुला विरोध कर निर्दलीय चुनाव लड़ने को तैयार हैं. ऐसे में लोरमी सीट पर चतुष्कोणीय मुकाबला होने के आसार हैं. साथ ही कांग्रेस से बागी सागर सिंह और कांग्रेस के बड़े नेता धर्मजीत सिंह के जोगी कांग्रेस से चुनाव लड़ने का बड़ा नुकसान कांग्रेस पार्टी को उठाना पड़ सकता है. वहीं बीजेपी खेमे में कांग्रेस के इस अंतर्कलह से खुशी भी है. .